De Landesbibliothek Coburg is 1919 in da Nåchfolge vo da seit 1547 bestehenden Hof- und Staatsbibliothek vom  Herzogtum Sachsen-Coburg gründet und in Schloß Ehrenburg untabracht worn. Es is a wissenschaftliche Regionalbibliothek mit üba 400.000 Bände, wovo ungefähr 85.000 Bände zum Oidbestand vom 17. bis 19. Jåhrhundert ghern. Danem gibt's in da Herrngasse de Stådbiacharei, hervorganga aus da Voiksbibliothek vom Coburger Kunst- und Gewerbeverein vo 1874. Im Staatsarchiv, was im Zeughaus sein Sitz håt , san üba 300.000 Archivalieneinheiten üba Coburg und den Landkreis und aa den Freistaat und des Herzogtum  Sachsen-Coburg und sei Vorläufer gelagert. Zusätzlich san im Stådarchiv in da Steingasse 18.000 Akteneinheiten bis in's 13. Jåhrhundert reichend, vorhanden.